Ru svinemælk er en glat, skør og kraftig urt. Den ligner alm. svinemælk, men bladene er stive, på oversiden glinsende og har hjerte-øreformet, tilbagebøjet grund. Frugterne er desuden kun ribbede på langs, ikke tværrynkede.  Udbredelse Arten er udbredt i Europa, Nordafrika og Vestasien, og den er indslæbt som ukrudtsplante til andre dele af Jorden, også troperne. I Danmark er ru svinemælk almindelig langs veje og på affaldspladser. Den blomstrer i juni til oktober.